ส.ส.ก้าวไกล ชงแนวทางสร้างปรองดอง ชี้สื่อมีอิทธิพลต่อความรุนแรง
ธัญวัจน์ ส.ส.ก้าวไกล ชงแนวทางสร้างความปรองดอง สมานฉันท์ ของคนในชาติระบุสื่อมีอิทธิพลต่อค่านิยมความรุนแรงในสังคม แนะผู้เสพต้องคิด-วิเคราะห์ ก่อนตัดสินใจเชื่อเมื่อวันที่ 13 ส.ค.63 ที่รัฐสภา นายธัญวัจน์ กมลวงศ์วัฒน์ ส.ส.บัญชีรายชื่อ พรรคก้าวไกล กล่าวอภิปรายรับทราบรายงานการพิจารณาศึกษาเรื่องแนวทางการสร้างความปรองดอง สมานฉันท์ ของคนในชาติที่ศึกษาโดยคณะกรรมาธิการการกฎหมาย การยุติธรรม และสิทธิมนุษยชนโดย ธัญวัจน์ กล่าวว่า จากที่ได้รับรายงานการพิจารณาศึกษา เรื่องแนวทางการสร้างความปรองดองสมานฉันท์ของคนในชาติของคณะกรรมาธิการ การกฎหมาย การยุติธรรม และสิทธิมนุษยชนตนได้ตั้งข้อสังเกตเพิ่มเติมในเรื่องของสื่อมวลชนดังที่รายงานระบุว่า สื่อต้องไม่นำเสนอข้อมูลและถ้อยคำที่สร้างความเกลียดชัง หรือยั่วยุให้ใช้ความรุนแรงต่อคู่ขัดแย้งรวมทั้งไม่นำเสนอภาพความรุนแรงในลักษณะชี้นำให้สังคมเห็นว่าการใช้ความรุนแรงเป็นเรื่องปกติธรรมดาในสังคมไทย สื่อจึงควรคำนึงถึงผลกระทบ และความเหมาะสมของสิ่งที่นำเสนอต่อสังคมด้วย ตนเห็นด้วยว่าการนำเสนอข่าวสังคม ข่าวการเมืองของสื่อ ต้องคำนึงและมีความรับผิดชอบต่อสังคมไม่นำเสนอความเกลียดชังและความรุนแรงเพราะจะยิ่งทำให้สังคมนั้นมีความแตกแยกมากขึ้น และเป็นสังคมนิยมดราม่านายธัจวัจน์ กล่าวต่อว่า ต้องพิจารณารวมด้านการสื่อสารมวลชนประเภทอื่นด้วย จะต้องไม่ใช่การรายงานข่าวเพียงเท่านั้น จะต้องหมายรวมถึงการผลิตสื่อประเภทอื่นๆด้วย เช่น ละคร ซีรีส์ ภาพยนตร์ เพลง หรือการสอดแทรกความรุนแรงผ่านทางวัฒนธรรมด้วย เพราะสังคมไทยไม่ควรมีการนำเสนอความเกลียดชังและความรุนแรงในลักษณะสร้างความชอบธรรม หรือชี้นำให้สังคมเห็นว่าการใช้ความรุนแรงเป็นเรื่องปกติธรรมดา ซึ่งปัจจุบันพบว่าเนื้อหาของละครยังมีการสนับสนุน และผลิตเนื้อหาแบบตบตีแย่งผู้ชายตบจูบ ยิ่งตบแรงยิ่งจูบแรงก็ยิ่งเรตติ้งดี พระเอกข่มขืนนางเอกก็ยังมีความชอบธรรมที่ทำไปก็เพราะรัก ทำให้การข่มขืนกลายเป็นเรื่องปกติที่เห็นชินตาในละคร ตอกย้ำผลิตซ้ำวัฒนธรรมสังคมนิยมและเชิดชูความเป็นชาย การเป็นผู้ยอมต้องอดทน ไม่มีปากไม่มีเสียงกับคนมีอำนาจ ที่แม้จะกระทำการข่มขืน ก็อ้างว่ากระทำเพราะรักแม้แต่ในแวดวงการเมืองก็มีการสร้างความชอบธรรมในการกระทำผิดเช่นกันการทำรัฐประหาร ก็เพราะความรักประเทศ จนมีคนในสังคมเชื่อว่า การรัฐประหารชอบธรรม เพราะความรักชาติ ซึ่งจริงๆ แล้วไม่ใช่วิธีการที่ถูกต้อง แต่ยิ่งทำให้เกิดความขัดแย้งแตกร้าวในสังคมมากขึ้นเพราะการรัฐประหารก็ไม่ต่างจากการข่มขืนประชาชนทั้งประเทศทั้งนี้สื่อมวลชนเป็นเพียงปลายเหตุ ของการส่งต่อการใช้ความรุนแรงให้เป็นเรื่องปกติธรรมดาเท่านั้นเพราะต้นเหตุที่แท้จริงนั้น เราทุกคนต่างอยู่ในสังคมที่บ่มเพาะความเกลียดชัง ตั้งแต่ยังเด็กในการศึกษา และส่งต่อความเกลียดชังผ่านสื่อมวลชน โดยที่เราไม่รู้ตัวด้วยซ้ำว่า นี่คือการสื่อสาร ความเกลียดชัง และความรุนแรง ที่สร้างความแตกแยกทั้งสังคม เพศ วัฒนธรรม และการเมืองนายธัญวัจน์ กล่าวนายธัญวัจน์ กล่าวต่อว่า สุดท้ายสถาบันเสาหลักและองค์กรเอกชน รวมถึงภาครัฐจะต้องรับผิดชอบต่อสังคม ยึดเอาจรรยาบรรณ หลักการของวิชาชีพและความถูกต้องเป็นที่ตั้ง ในทางเดียวกันประชาชนต้องเรียนรู้เท่าทันสื่อผ่านระบบการศึกษา ไม่หลงเชื่อเนื้อหาที่ได้อ่าน ได้ยิน ได้ฟังตั้งแต่แรก แต่จะต้องมีการคิด วิเคราะห์ สงสัย และรู้จักตั้งคำถามว่าสิ่งนั้นจริงหรือไม่ ใครเป็นคนให้ข้อมูล และที่สำคัญการสื่อสารนั้นต้องการสื่ออะไร และมีจุดมุ่งหมายใด สุดท้ายองค์กรจะต้องมีการจัดประชุมให้ความรู้เกี่ยวกับประเด็นการสื่อสารมวลชน
ธัญวัจน์ ส.ส.ก้าวไกล ชงแนวทางสร้างความปรองดอง สมานฉันท์ ของคนในชาติ ระบุสื่อมีอิทธิพลต่อค่านิยมความรุนแรงในสังคม แนะผู้เสพต้องคิด-วิเคราะห์ ก่อนตัดสินใจเชื่อ
ส.ส.ก้าวไกล,ธัญวัจน์ กมลวงศ์วัฒน์,ความปรองดอง,ความแตกแยก,สื่อ,ประชุมสภา,ข่าวทั่วไป